Χαλκίδα, 01/09/2026
ΣΥΛΛΟΓΟΣ ΕΡΓΑΖΟΜΕΝΩΝ
ΓΕΝΙΚΟΥ ΝΟΣΟΚΟΜΕΙΟΥ ΧΑΛΚΙΔΑΣ

ΣΑΒΒΑΤΟ 5 ΣΕΠΤΕΜΒΡΗ πάμε ΔΕΘ

ΟΛΟΙ ΣΤΟ ΣΥΛΛΑΛΗΤΗΡΙΟ ΣΤΗ ΘΕΣΣΑΛΟΝΙΚΗ!

 ΑΝΑΧΩΡΗΣΗ ΛΕΩΦΟΡΕΙΩΝ: 08:00 πμ
ΑΠΟ ΠΑΡΚΟ ΒΟΥΡΚΟΥ
 (Η ΜΕΤΑΚΙΝΗΣΗ ΜΕ ΛΕΩΦΟΡΕΙΑ ΟΡΓΑΝΩΝΕΤΑΙ ΑΠΟ ΤΗΝ ΑΔΕΔΥ)

Συναδέλφισσα, συνάδελφε,
Σε καλούμε να δώσεις μαζική απάντηση στην πολιτική που τσακίζει τους εργαζόμενους και διαλύει το Δημόσιο Σύστημα Υγείας.

Απευθυνόμαστε σε εσένα που:
· πήρες ελάχιστες μέρες άδειας για να ξεκουραστείς,
· δουλεύεις καθημερινά σε δύσκολες και επικίνδυνες συνθήκες,
· προσπαθείς να ασκήσεις το λειτούργημά σου μέσα σε ένα Νοσοκομείο γεμάτο ελλείψεις και εμπόδια,
· βλέπεις συναδέλφους να τραυματίζονται στη δουλειά,
· έρχεσαι αντιμέτωπος με τις τραγικές συνέπειες των εργατικών ατυχημάτων,
· βλέπεις τον μισθό να τελειώνει πριν τελειώσει ο μήνας, την ώρα που η ακρίβεια καλπάζει,
· νιώθεις την αγανάκτηση να συσσωρεύεται, μέχρι και την παραίτηση από τη δουλειά να μοιάζει μονόδρομος.

ΦΤΑΝΕΙ ΠΙΑ!
Δεν περιμένουμε άλλα «θα» και άλλες υποσχέσεις.

Η κατάσταση στο Νοσοκομείο Χαλκίδας έχει φτάσει στο απροχώρητο. Οι ελλείψεις προσωπικού, η εντατικοποίηση, η υποβάθμιση των υπηρεσιών και η είσοδος των εργολάβων δεν αντιμετωπίζονται με λόγια.

ΤΙΠΟΤΑ ΔΕΝ ΜΑΣ ΧΑΡΙΣΤΗΚΕ!
Ο,ΤΙ ΚΕΡΔΙΣΑΜΕ,
ΤΟ ΚΕΡΔΙΣΑΜΕ ΜΕ ΤΟΝ ΑΓΩΝΑ ΜΑΣ!

Την ώρα που δίνονται τεράστια ποσά για πολεμικούς εξοπλισμούς και φορτώνονται νέα βάρη στις πλάτες των εργαζομένων και των οικογενειών τους, η Υγεία και η Παιδεία υποχρηματοδοτούνται και υποβαθμίζονται.
Δεν θα περιμένουμε τις εξαγγελίες της ΔΕΘ.

ΣΤΗ ΔΕΘ ΚΑΝΟΥΜΕ ΕΜΕΙΣ ΤΙΣ ΔΙΚΕΣ ΜΑΣ ΕΞΑΓΓΕΛΙΕΣ!
ΦΩΝΑΖΟΥΜΕ ΤΑ ΔΙΚΑ ΜΑΣ ΣΥΝΘΗΜΑΤΑ.
ΠΡΟΤΑΣΣΟΥΜΕ ΤΑ ΔΙΚΑ ΜΑΣ ΑΙΤΗΜΑΤΑ.
ΔΙΕΚΔΙΚΟΥΜΕ ΤΑ ΔΙΚΑ ΜΑΣ ΔΙΚΑΙΩΜΑΤΑ.

ΔΙΕΚΔΙΚΟΥΜΕ:

· Αποκλειστικά Δημόσια και Δωρεάν Υγεία, χωρίς καμία επιχειρηματική δραστηριότητα.
· Μαζικές προσλήψεις μόνιμου προσωπικού τώρα.
· Λεφτά για την Υγεία και την Παιδεία — όχι για τους πολέμους.
· Έξω οι εργολάβοι από τα Νοσοκομεία!
· Καμία ιδιωτικοποίηση του Τμήματος Διατροφής.
· Μέτρα Υγιεινής και Ασφάλειας σε κάθε τμήμα του Νοσοκομείου.
· Μονιμοποίηση τώρα όλων των συμβασιούχων.
· Ένταξη όλων των εργαζομένων στα Βαρέα και Ανθυγιεινά Επαγγέλματα.
· Μείωση των ορίων συνταξιοδότησης.
· Επαναφορά 13ου και 14ου μισθού.

ΔΕΝ ΠΕΡΙΜΕΝΟΥΜΕ — ΔΙΕΚΔΙΚΟΥΜΕ!
ΔΕΝ ΣΚΥΒΟΥΜΕ ΤΟ ΚΕΦΑΛΙ — ΟΡΓΑΝΩΝΟΥΜΕ ΤΟΝ ΑΓΩΝΑ ΜΑΣ!
ΟΛΟΙ ΣΤΟ ΣΥΛΛΑΛΗΤΗΡΙΟ ΣΤΗ ΘΕΣΣΑΛΟΝΙΚΗ!

ΣΑΒΒΑΤΟ 5 ΣΕΠΤΕΜΒΡΗ — 08:00 Π.Μ.
ΑΝΑΧΩΡΗΣΗ: ΠΑΡΚΟ ΒΟΥΡΚΟΥ

ΔΗΛΩΣΕ ΣΥΜΜΕΤΟΧΗ  στα τηλέφωνα:  6981998410  & 6984644533

